அதற்கு தலைமை நீதிபதி இந்திரா பானர்ஜி, ``அந்த வழக்கு விசாரிக்கப்பட்டுள்ளது. தீர்ப்பு விரைவில் வழங்கப்படும். இதில் ஏதாவது, தனி கோரிக்கை இருந்தால் அதை வழக்காகத் தாக்கல் செய்யுங்கள்'' என்று கூறி அவரது கோரிக்கையை நிராகரித்தார். பின்னர், வேறு வழக்குகளை வழக்கம்போல அந்த அமர்வு விசாரித்தது. 18.09.2017 அன்று 18 எம்.எல்.ஏ-க்கள் தகுதி நீக்கம் செய்யப்பட்டனர். இந்த வழக்கு விசாரணையில் எழுத்துப்பூர்வ ஆவணங்கள் சமர்பிக்கப்பட்டு, வழக்கு விசாரணை முடிந்து தீர்ப்புத் தேதி குறிப்பிடப்படாமல் ஜனவரி 23-ம் தேதி ஒத்திவைக்கப்பட்டது. முதல்வர் எடப்பாடி பழனிசாமி அரசுக்கு 113 எம்.எல்.ஏ-க்கள் ஆதரவு மட்டுமே உள்ளது. 234 எம்.எல்.ஏ-க்கள் கொண்ட சட்சபையில் எடப்பாடி பழனிசாமி அரசுக்கு மெஜாரிட்டி இல்லை என்று தி.மு.க ஏற்கெனவே குற்றம்சாட்டி உள்ள நிலையில், இந்த வழக்கை மீண்டும் தூசி தட்டி இருக்கிறார் தேவராஜன்.